Մրցանակաբաշխությունից հետո իր սրտի խոսքը ներկաներին փոխանցեց անվանի կինոռեժիսորը` շնորհակալություն հայտնելով Նորին Սրբությանը գնահատանքի և մշակույթի, կինոյի և հավատի միջև կամուրջներ ստեղծելու համար: Անդրադառնալով քրիստոնեության համամարդկային նշանակությանը` նա նշեց, որ քրիստոնեությունը ներշնչանքի և սիրո աղբյուր է, այն ապագան է և ոչ թե անցյալը` միաժամանակ հույս հայտնելով, որ Քրիստոսի սիրո վարդապետությամբ լուսավորված մարդն այսուհետև նույնպես պիտի շարունակի բարիք արարելու իր կարևոր առաքելությունը: